Liky
Beriem na tlak lieky valtricom 5mg 160mh 12.5mg pluz betalovstale mam nizky tlak 110./"65 alebo 95/50pulz 65jeto mormalne.? Dozadu 3 roky som ptrkonala infart a mam sten na koronarnej cievy. Lekarka karduolog ma vobec neberie važne.a ja msmam strach aby som zase nedostala infart. Prosim poradit
Dak.
Dobrý deň,
Ďakujeme za vašu otázku. Krvný tlak je tlak cirkulujúcej krvi vyvíjaný na steny ciev. Za normálny krvný tlak sa považujú hodnoty do 120/80 mmHg. O hypotenzii alebo nízkom krvnom tlaku môžeme hovoriť vtedy, ak hodnoty krvného tlaku klesnú pod hodnotu 90/60 mmHg. Krvný tlak môže kolísať a nie je potrebné sa znepokojovať ojedinele nameranou nižšou hodnotou.
Ak sú však hodnoty krvného tlaku pri pravidelnom meraní príliš nízke alebo pociťujete nepríjemné príznaky hypotenzie, je potrebné sa opätovne obrátiť na lekára (kardiológa) a nastavenú liečbu s ním konzultovať.
Jedným z faktorom, ktorý zvyšuje riziko vzniku srdcového infarktu je vysoký krvný tlak. Lieky, ktoré užívate, znižujú vysoký krvný tlak, a tým pádom znižujú riziko vzniku infarktu.
Dôležité je však aj správne meranie krvného tlaku v domácom prostredí. Tlak sa odporúča merať pravidelne, ideálne vždy v rovnakom čase, najlepšie ráno. Neodporúča sa ho merať niekoľkokrát denne, pretože to môže priniesť skresľujúce výsledky. Na meranie je vhodné používať ramenný manžetový tlakomer, ktorý má spoľahlivejšie výsledky ako napríklad zápästný. Meranie tlaku má prebiehať v sede, v pokoji a ruku, na ktorej sa vykonáva meranie, je potrebné uložiť voľne na podložku. Meranie tlaku sa odporúča opakovať 2-3x po sebe s približne 2 minútovým časovým odstupom a namerané hodnoty spriemerovať.
Prajem pekný zvyšok dňa.
S pozdravom
Mgr. Tamara Jakúbeková